તુલા : સપ્તાહના આરંભે તા 29ના રોજ ઘર કે કામકાજના સ્થળે નોકરવર્ગ અથવા તમારી હાથ નીચે કામ કરતા લોકોથી પરેશાન રહેશો. આપની મનપસંદ વસ્તુ ખરાબ થઇ શકે છે. તા 30 અને 31 દરમિયાન મહેમાનનું આગમન થશે જેથી તમારું મન પ્રફુલ્લિત થશે. વિદ્યાર્થીઓ માટે સમય લાભદાયી રહેશે. ભાગ્યનો સાથ મળશે. કામકાજમાં લાભના નવા રસ્તા ખુલશે. વ્યવસાયમાં કોઈ નવી ચીજ અથવા ની કાર્યશૈલીનો પ્રયોગ કરશો. તેમાં આપ સફળ થશો. કોઈ મોટા વિચાર કરશો અને બધાથી અલગ કંઇક અનોખુ કરશો. તા 1 અને 2 દરમિયાન મનમાં નવા વિચારો રહેશે, વડીલોના આશીર્વાદ મેળવશો. જીવનના ઉતાર-ચઢાવને સારી રીતે સમજી શકશો. તા 2 થી શુક્ર આપની રાશિથી બારમાં સ્થાનમાં ભ્રમણ કરશે જે નીચ રાશિમાં ભ્રમણ કરશે જેથી વિવાહિત જીવનનો આનંદ ઓછો મેળવશો. જોકે, તમારું મન અનૈતિક સંબંધો તરફ દોરવાય તેવી સંભાવના હોવાથી સંબંધો બાંધવામાં ખાસ ધ્યાન રાખજો. આપની મહેનત અને આત્મવિશ્વાસ પર વધુ ભરોસો રાખવો. આપના કાર્યથી બીજા કોઈને કોઈપણ પ્રકારનું દુઃખના થાય તે ધ્યાન રાખવું. તા 3 અને 4 દરમિયાન પારિવારિક બાબતમાં થોડો તણાવ થઇ શકે છે. દરેક કાર્ય પર આપ નિયંત્રણ રાખજો.